**REPUBLIKA SRBIJA**

**NARODNA SKUPŠTINA**

**I Z V E Š T A J**

**O RADU RADNIH TELA NARODNE SKUPŠTINE I ZAPOSLENIH U SEKTORU ZA ZAKONODAVSTVO**

**SLUŽBE NARODNE SKUPŠTINE**

**(period 3. jun – 31. decembar 2016. godine)**

- februar 2017. godine -

**I Z V E Š T A J**

**O RADU RADNIH TELA NARODNE SKUPŠTINE I**

**ZAPOSLENIH U SEKTORU ZA ZAKONODAVSTVO**

**SLUŽBE NARODNE SKUPŠTINE**

**(period jun – decembar 2016. godine)**

**I**

**1.1.** Poslovnikom Narodne skupštine Republike Srbije („Službeni glasnik RS“, broj: 20/12 – prečišćen tekst) predviđeno je 19 stalnih radnih tela (odbora) i Odbor za prava deteta, kao posebno stalno radno telo. Osnovna nadležnost odbora utvrđena je Poslovnikom Narodne skupštine, dok za pojedine odbore nadležnost proizilazi neposredno iz Ustava Republike Srbije i zakona.

Stupanjem na snagu Sporazuma o stabilizaciji i pridruživanju između Evropskih zajednica i njihovih država članica, sa jedne strane i Republike Srbije, sa druge strane („Službeni glasnik RS“, broj 83/08), Srbija je 1. septembra 2013. godine dobila status pridružene države Evropskoj uniji. Na osnovu člana 125. Sporazuma obrazovan je Parlamentarni odbor za stabilizaciju i pridruživanje od 30 članova (15 iz reda narodnih poslanika u Narodnoj skupštini i 15 iz reda poslanika Evropskog parlamenta).

**1.2.** Narodna skupština aktuelnog Jedanaestog saziva konstituisana je 3. juna 2016. godine, nakon vanrednih parlamentarnih izbora, koji su održani 24. aprila 2016. godine. Odbori Narodne skupštine konstituisani su Odlukom Narodne skupštine 22. juna 2016. godine, na predlog predsednika poslaničkih grupa, i to srazmerno broju narodnih poslanika koje poslaničke grupe imaju u Narodnoj skupštini. Većina odbora je tokom juna i jula 2016. godina održala prve sednice odbora na kojima su izabrani predsednici tih odbora. Na početku ovog saziva, u Narodnoj skupštini je obrazovano 16 poslaničkih grupa (najveća poslanička grupa imala je 102 člana a najmanja pet članova). Samo dva narodna poslanika nisu pristupila nijednoj poslaničkoj grupi. Do kraja 2016. godine, u Narodnoj skupštini je bilo 15 poslaničkih grupa i deset narodnih poslanika koji nisu bili članovi nijedne od poslaničkih grupa. Odbori uglavnom imaju po 17 članova, osim Odbora za kontrolu službi bezbednosti koji ima devet članova i Odbora za prava deteta, čiji je sastav utvrđen članom 47. Poslovnika Narodne skupštine. Članovi odbora imaju zamenike saglasno članu 28. Zakona o Narodnoj skupštini i članu 24. Poslovnika Narodne skupštine.

**1.3.** Odlukom o organizaciji i radu Službe Narodne skupštine („Službeni glasnik RS“, broj: 49/11) predviđeno je šest unutrašnjih organizacionih jedinica, i to: Kabinet predsednika Narodne skupštine, Generalni sekretarijat Narodne skupštine, Sektor za zakonodavstvo, Sektor za međunarodne odnose, Sektor za opšte poslove i Sektor za održavanje objekata Narodne skupštine.

U Sektoru za zakonodavstvo obavljaju se najsloženiji poslovi kojima se pruža stručna podrška narodnim poslanicima u vršenju funkcija Narodne skupštine (zakonodavne, kontrolne, predstavničke i izborne). Sektor obavlja poslove koji se odnose na: pripremu i obradu akata od značaja za rad radnih tela Narodne skupštine; analizu zakona, predloga zakona i drugih opštih akata; analizu usklađenosti propisa sa propisima Evropske unije (EU); pripremu i obradu materijala za potrebe poslaničkih grupa; saradnju sa institucijama EU i državama članicama EU, kao i radnim telima parlamenata drugih država; izradu informativnih i analitičkih istraživanja; bibliotečke poslove i dr.

Sektor za zakonodavstvo se sastoji od sedam odeljenja: Odeljenja za ustavno-pravni sistem i organizaciju vlasti, Odeljenja za ekonomsko-finansijska pitanja, Odeljenja za odbranu i nacionalna pitanja, Odeljenja za opšta društvena pitanja, Odeljenja za evropske integracije, Odeljenja za poslove poslaničkih grupa i Biblioteke Narodne skupštine.

**II**

**2.1.** U Jedanaestom sazivu Narodne skupštine, u periodu od 3. juna do 31. decembra 2016. godine, održano je ukupno **199 sednica radnih tela, od čega 178 sednica odbora** **i 22 sednice pododbora i radnih grupa**.

Pregled održanih sednica odbora:

1. Odbor za ustavna pitanja i zakonodavstvo 23

2. Odbor za finansije, republički budžet i kontrolu trošenja javnih sredstava 17

3. Odbor za administrativno-budžetska i mandatno-imunitetska pitanja 16

4. Odbor za pravosuđe, državnu upravu i lokalnu samoupravu 12

5. Odbor za evropske integracije 12

6. Odbor za spoljne poslove 12

7. Odbor za kulturu i informisanje 11

8. Odbor za privredu, regionalni razvoj, trgovinu, turizam i energetiku 11

9. Odbor za prostorno planiranje, saobraćaj, infrastrukturu i telekomunikacije 11

10. Odbor za poljoprivredu, šumarstvo i vodoprivredu 8

11. Odbor za ljudska i manjinska prava i ravnopravnost polova 8

12. Odbor za obrazovanje, nauku, tehnološki razvoj i informatičko društvo 7

13. Odbor za rad, socijalna pitanja, društvenu uključenost i smanjenje siromaštva 6

14. Odbor za kontrolu službi bezbednosti 6

15. Odbor za dijasporu i Srbe u regionu 5  
16. Odbor za odbranu i unutrašnje poslove 4

17. Odbor za zdravlje i porodicu 4

18. Odbor za zaštitu životne sredine 2

19. Odbor za Kosovo i Metohiju 2

20. Odbor za prava deteta 1

Pregled održanih sednica pododbora i radnih grupa:

### 1. Pododbor za praćenje stanja u poljoprivredi u marginalnim - najnerazvijenijim područjima Republike Srbije (obrazovao Odbor za poljoprivredu, šumarstvo i vodoprivredu) 8

2. Pododbor za razmatranje izveštaja o obavljenim revizijama Državne revizorske institucije (obrazovao Odbor za finansije, republički budžet i kontrolu trošenja javnih sredstava) 1

3. Radna grupa za razmatranje predstavki, predloga, peticija i inicijativa

(obrazovao Odbor za prostorno planiranje, saobraćaj, infrastrukturu i telekomunikacije) 3

4. Radna grupa za predstavke (obrazovao Odbor za rad, socijalna pitanja, društvenu

uključenost i smanjenje siromaštva) 2

5. Radna grupa za inicijative, peticije, predstavke i predloge (obrazovao Odbor za

prava deteta) 2

6. Radna grupa za sprovođenje postupka za izbor predsednika i dva člana Republičke komisije za zaštitu prava u postupcima javnih nabavki (obrazovao Odbor za finansije, republički budžet i kontrolu trošenja javnih sredstava) 2

7. Radna grupa za utvrđivanje ispunjenosti uslova učesnika javnog konkursa za izbor člana Saveta Komisije za zaštitu konkurencije (obrazovao Odbor za privredu, regionalni razvoj, trgovinu, turizam i energetiku) 1

8. Radna grupa za prikupljanje činjenica i dokaza u rasvetljavanju zločina nad pripadnicima srpskog naroda i ostalih nacionalnih zajednica na Kosovu i

Metohiji (obrazovao Odbor za Kosovo i Metohiju) 1

9. Radna grupa za osnaživanje osoba sa invaliditetom u politici (obrazovao Odbor

za rad, socijalna pitanja, društvenu uključenost i smanjenje siromaštva) 1

10. Radna grupa za razmatranje predstavki građana i organizacija (obrazovao Odbor

za zdravlje i porodicu) 1

4. oktobra 2016. godine 15 narodnih poslanika je obrazovalo Parlamentarni forum za energetsku politiku Srbije. Forumu je pristupilo još 14 narodnih poslanika. U 2016. godini održana su dva sastanka Foruma.

**2.2.** Sednice odbora su uglavnom održavane u Beogradu, u prostorijama Narodne skupštine Trg Nikole Pašića 13. i Kralja Milana 14, dok su **tri sednice odbora održane van sedišta Narodne skupštine**, i to:

- **Odbor za poljoprivredu, šumarstvo i vodoprivredu održao je dve sednice van sedišta**: 15. septembra 2016. godine u Kraljevu, na temu: „Poljoprivreda – uticaj prehrambeno-prerađivačke industrije na razvoj porodičnih poljoprivrednih gazdinstava, a posebno malih i srednjih“ i 30. septembra u Bujanovcu, na temu: „Poljoprivreda – stočarstvo, voćarstvo, povrtarstvo i ruralni razvoj“. Odbor je obrazovao **Pododbor za praćenje stanja u poljoprivredi u marginalnim-najnerazvijenijim područjima Republike Srbije**, koji je u navedenom periodu, od ukupno osam sednica, održao **dve sednice van sedišta** Narodne skupštine: 5. septembra 2016. godine u Negotinu i Svrljigu, na temu: „Komasacija- primeri dobre prakse“ i 24. septembra 2016. godine u Nišu, na temu: „Stanje i perspektive poljoprivredne proizvodnje na teritoriji grada Niša, posebno najnerazvijenijih opština i područja (voćarsko vinogradarska proizvodnja)“;

- **Odbor za prostorno planiranje, saobraćaj, infrastrukturu i telekomunikacije je održao jednu sednicu van sedišta:** 21. septembra 2016. godine u Dobanovcima, u prostorijama Kontrolno-mernog centra ,,Beograd“, na kojoj su razmatrani Izveštaj o radu Regulatorne agencije za elektronske komunikacije i poštanske usluge za 2015. godinu i Informacija o stanju Kontrolno-mernog centra ,,Beograd“ i pokretanju inicijative za izgradnju novog kontrolno-mernog centra.

**2.3.** Odbori su na osnovu člana 44. stav 4. Poslovnika Narodne skupštine **održali jednu „zajedničku“ sednicu** o pitanjima od zajedničkog interesa, i to:

- Odbor za evropske integracije i Odbor za ljudska i manjinska prava i ravnopravnost polova održali su zajedničku sednicu 9. septembra 2016. godine u Domu Narodne skupštine, na temu: „Razmatranje položaja i prava LGBT osoba u Republici Srbiji“.

**2.4.** Odbori su, u okviru osnovne nadležnosti utvrđene Poslovnikom Narodne skupštine, razmatrali predloge zakona u načelu i u pojedinostima, nakon čega su podnosili izveštaje Narodnoj skupštini sa predlozima da Narodna skupština prihvati određene predloge zakona i pojedine amandmane, koji su na isti podneti, ili da ih odbije.

Narodna skupština je u XI Sazivu donela ukupno **47 zakona** (od toga 32 po hitnom postupku) i **59** **drugih akata** (strategije, odluke, zaključci, autentična tumačenja). Na predloge zakona podneto je ukupno **3.189 amandmana,** od čega su prihvaćena 134 amandmana.

Najveći broj donetih zakona predložila je Vlada. Na predlog narodnih poslanika donet je **jedan zakon -** Zakon o izmeni Zakona o uređenju sudova (na predlog narodnog poslanika dr Aleksandra Martinovića).

**2.4.1.** Na sednicama odbora **razmotreno je ukupno 106 predloga zakona** (isti predlog zakona razmatrala su najmanje dva odbora – Odbor za ustavna pitanja i zakonodavstvo i nadležni odbor).

1. Odbor za ustavna pitanja i zakonodavstvo 44

2. Odbor za finansije, republički budžet i kontrolu

trošenja javnih sredstava 22

3. Odbor za evropske integracije 9

4. Odbor za prostorno planiranje, saobraćaj,

infrastrukturu i telekomunikacije 8

5. Odbor za pravosuđe, državnu upravu i lokalnu samoupravu 7

6. Odbor za poljoprivredu, šumarstvo i vodoprivredu 3

7. Odbor za odbranu i unutrašnje poslove 3

8. Odbor za spoljne poslove 2

9. Odbor za ljudska i manjinska prava i ravnopravnost polova 2

10. Odbor za privredu, regionalni razvoj, trgovinu,

turizam i energetiku 2

11. Odbor za kulturu i informisanje 2

12. Odbor za obrazovanje, nauku, tehnološki razvoj

i informatičko društvo 1

13. Odbor za rad, socijalna pitanja, društvenu uključenost

i smanjenje siromaštva 1

**Na predloge zakona ukupno je podneto 3189 amandmana. Na sednicama odbora razmotreno je ukupno 2930 amandmana**, od čega su **odbori prihvatili 134 amandmana**. Odbor za ustavna pitanja i zakonodavstvo je razmotrio **44** predloga zakona i ukupno **3053** amandmana sa aspekta njihove usklađenosti sa pravnim sistemom, kao i da li ispunjavaju formalnopravne uslove za raspravu.

**2.4.2. Odbor za evropske integracije** je razmatrao predloge zakona u načelu sa stanovišta njihove usklađenosti sa propisima Evropske unije (EU), kao i planove, programe, izveštaje i druge akte organa izvršne vlasti koji se odnose na pridruživanje EU.

**Odbor je razmotrio devet predloga zakona**: Predlog zakona o izmenama i dopunama Zakona o oduzimanju imovine proistekle iz krivičnog dela; Predlog zakona o izmenama i dopunama Zakona o vodama; Predlog zakona o transportu opasne robe; Predlog zakona o izmenama i dopunama Zakona o tržištu kapitala; Predlog zakona o izmenama i dopunama Zakona o preuzimanju akcionarskih društava; Predlog zakona o izmenama i dopunama Zakona o akcizama; Predlog zakona o izmenama i dopunama Zakona o porezu na dodatnu vrednost; Predlog zakona o izmenama i dopunama Carinskog zakona i Predlog zakona o proceniteljima vrednosti nepokretnosti.

Pored predloga zakona, Odbor je razmatrao i predloge pregovaračkih pozicija za Poglavlje 25 i Poglavlje 26.

**2.5.** Na osnovu čl. 155. stav 3, 157. stav 6. i 165. Poslovnika Narodne skupštine, odbori mogu da podnose amandmane. U periodu između završenog načelnog pretresa predloga zakona i otvaranja pretresa u pojedinostima o tom predlogu zakona (period od najmanje 24 časa), nadležni odbor može da podnese amandmane dok je za sve druge ovlašćene predlagače zakona istekao rok za podnošenje amandmana. U skladu sa navedenim odredbama Poslovnika, **odbori su podneli ukupno 34 amandmana na predloge zakona** iz svoje nadležnosti, koje je predstavnik predlagača prihvatio, i to:

**- 23** amandmana Odbor za prostorno planiranje, saobraćaj, infrastrukturu i telekomunikacije, od čega: 2 amandmana na Predlog zakona o izmenama i dopunama Zakona o plovidbi i lukama na unutrašnjim vodama; 3 amandmana na Predlog zakona o upravljanju aerodromima; 8 amandmana na Predlog zakona o stanovanju i održavanju zgrada; 4 amandmana na Predlog zakona o transportu opasne robe; 6 amandmana na Predloga zakona o izmenama i dopunama Zakona o komunalnim delatnostima;

**- 9** amandmana Odbor za finansije, republički budžet i kontrolu trošenja javnih sredstava, od čega: 1 na Predlog zakona o izmenama i dopunama Zakona o budžetskom sistemu; 1 na Predlog zakona o budžetu za 2017. godinu; 4 na Predlog zakona o izmenama i dopunama Zakona o akcizama; 2 na Predloga zakona o izmenama i dopunama Zakona o porezu na dodatu vrednost; 1 na Predlog zakona o izmenama i dopunama Zakona o poreskom postupku i poreskoj administraciji;

**- 2** amandmana Odbor za pravosuđe, državnu upravu i lokalnu samoupravu i to na Predlog zakona o sprečavanju nasilja u porodici;

**- 1** amandman Odbor za poljoprivredu, šumarstvo i vodoprivredu na Predlog zakona o izmenama i dopunama Zakona o poljoprivredi i ruralnom razvoju.

**III**

**3.1.** Odbori su, u okviru svog delokruga, doneli **ukupno 130 akata i predloga akata**, kao i veliki broj pojedinačnih rešenja, od čega 8 predloga odluka, 112 odluka, 3 predloga zaključaka i 7 zaključaka.

**3.1.1. Predloge odluka (ukupno 8) podneli su sledeći odbori**:

- Odbor za finansije, republički budžet i kontrolu

trošenja javnih sredstava 3

- Odbor za odbranu i unutrašnje poslove 2

- Odbor za obrazovanje, nauku, tehnološki razvoj

i informatičko društvo 2

- Odbor za Kosovo i Metohiju 1

**3.1.2. Odluke (ukupno 112) doneli su sledeći odbori:**

- Odbor za spoljne poslove 90

- Odbor za evropske integracije 11

**-** Odbor za kontrolu službi bezbednosti 5

- Odbor za dijasporu i Srbe u regionu2

- Odbor za kulturu i informisanje 2

- Odbor za odbranu i unutrašnje poslove 1

- Odbor za Kosovo i Metohiju 1

**3.1.3. Predloge zaključaka (ukupno 3) podneli su sledeći odbori:**

- Odbor za finansije, republički budžet i kontrolu

trošenja javnih sredstava 2

- Odbor za privredu, regionalni razvoj, trgovinu,

turizam i energetiku 1

**3.1.4. Zaključke (ukupno 7) doneli su sledeći odbori:**

- Odbor za poljoprivredu, šumarstvo i vodoprivredu 5

- Odbor za ljudska i manjinska prava i ravnopravnost polova 1

- Odbor za spoljne poslove 1

**3.2.** Odbori su razmotriliukupno **25 izveštaja i informacija**, od čega 2 izveštaja Vlade, 13 tromesečnih informacija ministarstava i 10 izveštaja drugih državnih organa, organizacija i tela.

**3.2.1.** Odbori su razmatrali **izveštaje Vlade (ukupno 2)**, u skladu sa članom 228. Poslovnika Narodne skupštine:

- Odbor za evropske integracije je razmotrio dva izveštaja Vlade: Izveštaj o pregovorima o pristupanju Republike Srbije Evropskoj uniji tokom predsedavanja Kraljevine Holandije (januar-jun 2016. godine) i Izveštaj o pregovorima o pristupanju Republike Srbije Evropskoj uniji za period jul/septembar 2016. godine.

**3.2.2.** Odbori su razmatrali **tromesečne informacije ministarstava (ukupno 13)**, u skladu sa članom 229. Poslovnika Narodne skupštine:

- **Odbor za odbranu i unutrašnje poslove** je razmotrio 6 informacija: tri tromesečne informacije o radu Ministarstva unutrašnjih poslova (za period januar-mart, april-jun i jul-septembar 2016. godine) i tri tromesečne informacije o radu Ministarstva odbrane (januar-mart, april-jun i jul-septembar 2016. godine);

- **Odbor za privredu, regionalni razvoj, trgovinu, turizam i energetiku** je razmotrio dve informacije: Izveštaj o radu Ministarstva trgovine, turizma i telekomunikacija za period od 1. jula 2016. godine do 30. septembra 2016. godine i Informaciju o radu Ministarstva privrede za period jul-septembar 2016. godine);

- **Odbor za pravosuđe, državnu upravu i lokalnu samoupravu** je razmotrio jednu informaciju: Informaciju o radu Ministarstva državne uprave i lokalne samouprave za period jul-septembar 2016. godine;

- **Odbor za poljoprivredu, šumarstvo i vodoprivredu** je razmotrio jednu informaciju: Informaciju o radu Ministarstva poljoprivrede i zaštite životne sredine, u delu poljoprivrede, za period jul-septembar 2016. godine;

- **Odbor za rad, socijalna pitanja, društvenu uključenost i smanjenje siromaštva** razmotrio jednu informaciju: Informaciju o radu Ministarstva za rad, zapošljavanje, boračka i socijalna pitanja za period 1. januar – 30. septembar 2016. godine;

- **Odbor za kulturu i informisanje** je razmotrio jednu informaciju: Informaciju o radu Ministarstva kulture i informisanja za period jul – septembar 2016. godine;

- **Odbor za spoljne poslove** je razmotrio jednu informaciju Ministarstva spoljnih poslova: Informaciju o aktuelnoj spoljnopolitičkoj situaciji u regionu.

**3.2.3.** Odbori su razmatrali **izveštaje drugih državnih organa, organizacija i tela (ukupno 9)**, u skladu sa čl. 237 – 241. Poslovnika Narodne skupštine:

- **Odbor za ljudska i manjinska prava i ravnopravnost polova** je razmotrio tri izveštaja: Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2015. godinu; Redovni godišnji izveštaj Zaštitnika građana za 2015. godinu i Redovni godišnji izveštaj Poverenika za zaštitu ravnopravnosti za 2015. godinu;

- **Odbor za finansije, republički budžet i kontrolu trošenja javnih sredstava** je razmotrio dva izveštaja: Izveštaj o radu Fiskalnog saveta za 2015. godinu i Izveštaj o radu Državne revizorske institucije za 2015. godinu;

- **Odbor za privredu, regionalni razvoj, trgovinu, turizam i energetiku** je razmotrio jedanizveštaj: Izveštaj o radu Agencije za energetiku Republike Srbije za 2015. godinu;

- **Odbor za prostorno planiranje, saobraćaj, infrastrukturu i telekomunikacije** je razmotrio jedanizveštaj: Godišnji izveštaj o radu Regulatorne agencije za elektronske komunikacije i poštanske usluge za 2014. godinu, sa prilozima;

- **Odbor za Kosovo i Metohiju** je razmotrio jedanizveštaj: Izveštaj o radu Kancelarije za Kosovo i Metohiju, od januara do juna 2016. godine;

- **Odbor za kulturu i informisanje** je razmotrio jedan izveštaj: Izveštaj o radu Nacionalnog saveta za kulturu za period jul 2014. - jul 2015. godine.

**3.3.** Odbori su davali **mišljenja**, razmatrali **predloge odluka**, donosili **rešenja** i **preporuke,** razmatrali **interpelacije, akcione planove, predloge autentičnih tumačenja zakona,** utvrđivali **liste kandidata**, i to:

**- Odbor za ustavna pitanja i zakonodavstvo** je razmotrio i podneo **tri predloga autentičnog tumačenja**: Predlog za donošenje autentičnog tumačenja odredbe člana 6. Zakona o sticanju prava svojine na zemljištu, objektima i vodovima Privrednog društva za proizvodnju i preradu čelika Železara Smederevo d.o.o. Smederevo, koji je podneo narodni poslanik dr Aleksandar Martinović; Predlog za donošenje autentičnog tumačenja odredbe člana 48. Zakona o izvršenju i obezbeđenju, koji je podneo narodni poslanik dr Aleksandar Martinović i Predlog za donošenje autentičnog tumačenja odredaba člana 1, člana 5. stav 1. i člana 53. st. 1. i 2. Zakona o eksproprijaciji, koji je podnela Vlada.

Odbor je razmotrio **dva predloga za utvrđivanje liste kandidata za sudije Ustavnog suda (**Predlog kandidata za sudije Ustavnog suda Republike Srbije, koji je podneo predsednik Republike i Predlog za utvrđivanje liste kandidata za sudije Ustavnog suda koje imenuje predsednik Republike, koji je podnela predsednica Narodne skupštine);

Odbor je razmotrio 5 inicijativa za pokretanje postupka za ocenu ustavnosti koje je dostavio Ustavni sud i na osnovu toga je doneo pet mišljenja: Mišljenje Ustavnom sudu povodom inicijative za pokretanje postupka za ocenu ustavnosti odredbe člana 6. st. 2. i 3. i člana 13. stav 2. Zakona o pretvaranju prava korišćenja u pravo svojine na građevinskom zemljištu uz naknadu („Službeni glasnik RS“, broj 64/15) i inicijative za pokretanje ustavnosti odredbe čl. 3, 6. (st. 2. i 3.), 7. (st. 1, 2. i 3.), 8, 13. (stav 2.), 18. i 20. Zakona o pretvaranju prava korišćenja u pravo svoje na građevinskom zemljištu uz naknadu; Mišljenje Ustavnom sudu povodom inicijative za pokretanje postupka za ocenu ustavnosti i saglasnosti sa potvrđenim međunarodnim ugovorima odredaba člana 32. st. 2, 3. i 4. i člana 85. stav 1. tačka 6) Zakona o zaštiti stanovništva od zaraznih bolesti („Službeni glasnik RS“, broj 15/16); Mišljenje Ustavnom sudu povodom inicijative za pokretanje postupka za ocenu ustavnosti odredbe člana 6. stav 5. tačka 6) Zakona o prevozu tereta u drumskom saobraćaju („Službeni glasnik RS“, broj 68/15); Mišljenje Ustavnom sudu povodom inicijative za pokretanje postupka za ocenu ustavnosti odredaba člana 36. st. 3. i 4. Zakona o poreskom postupku i poreskoj administraciji („Službeni glasnik RS“, br. 80/02, 84/02, 23/03, 70/03, 55/04, 61/05, 85/05, 62/06, 63/06, 61/07, 20/09, 72/09, 53/10, 100/11, 2/12, 93/12, 47/13, 108/13, 68/14, 112/15); Mišljenje Ustavnom sudu povodom inicijative za pokretanje postupka za ocenu saglasnosti odredbe člana 5. stav 2. Zakona o komunalnim delatnostima („Službeni glasnik RS“, broj 88/11) sa Ustavom Republike Srbije.

**- Odbor za administrativno-budžetska i mandatno-imunitetska pitanja** je unavedenom periodu utvrdio Skupštinski budžet za 2017. godinu; razmatrao razloge prestanka mandata i odluke Republičke izborne komisije o dodeli mandata narodnih poslanika o čemu je podnosio izveštaje Narodnoj skupštini; predlagao, pripremao i donosio akte u vezi sa ostvarivanjem prava i dužnosti narodnih poslanika; donosio opšta i pojedinačna akta kojima se uređuju pitanja statusnog i materijalnog položaja narodnih poslanika i funkcionera koje bira Narodna skupština, državnih službenika na položaju u Službi Narodne skupštine i davao mišljenja za obavljanje druge javne funkcije lica koje bira Narodna skupština.

Odbor je: doneo Odluku o obrazovanju Žalbene komisije Narodne skupštine na predlog generalnog sekretara Narodne skupštine; utvrdio Listu kandidata za izbor člana Odbora Agencije za borbu protiv korupcije, na koju je uvrstio Danicu Marinković i Miodraga Skulića (Narodna skupština je na Sedmoj sednici Drugog redovnog zasedanja, održanoj 27. decembra 2016. godine, izabrala Danicu Marinković za člana Odbora Agencije).

U okviru delokruga rada koji se odnosi na prestanak mandata narodnog poslanika i popunu upražnjenog poslaničkog mesta, Odbor je razmotrio: 17 ostavki podnetih na funkciju narodnog poslanika (u skladu sa članom 88. Zakona o izboru narodnih poslanika), o čemu je podneo sedam izveštaja Narodnoj skupštini; četiri Odluke Republičke izborne komisije o dodeli mandata narodnih poslanika radi popune upražnjenih poslaničkih mesta u Narodnoj skupštini, o čemu je podneo četiri izveštaja Narodnoj skupštini.

U okviru delokruga rada, koji se odnosi na donošenje opštih i pojedinačnih akata kojima se uređuju pitanja statusnog i materijalnog položaja narodnih poslanika i funkcionera koje bira Narodna skupština, Odbor je u izveštajnom periodu doneo i 26 odluka o novčanim kaznama za izrečene mere narodnim poslanicima zbog povrede reda na sednicama Narodne skupštine. Sredstva prikupljena od novčanih kazni kojima su izrečene mere narodnim poslanicima zbog povrede reda na sednicama Narodne skupštine uplaćena su u Fond solidarnosti Narodne skupštine. Odbor je, na osnovu člana 65. Poslovnika, a u vezi člana 3. Odluke o osnivanju Fonda solidarnosti Narodne skupštine i člana 2. Odluke o otvaranju evidencionog računa Fonda solidarnosti Narodne skupštine, doneo Odluku o usmeravanju novčanih sredstava iz Fonda solidarnosti Narodne skupštine i to: u iznosu od 73.420,12 dinara u korist Budžetskog fonda za lečenje oboljenja, stanja ili povreda koje se ne mogu uspešno lečiti u Republici Srbiji i u iznosu od 73.420,12 dinara u korist „Eparhija raško-prizrenska“, Manastir Gračanica, 38205 Gračanica, sa naznakom: „Pomoć za Narodne kuhinje“.

U okviru delokruga rada koji se odnosi na davanje mišljenja za obavljanje druge javne funkcije narodnih poslanika i funkcionera koje bira Narodna skupština, Odbor je doneo 11 pozitivnih mišljenja za obavljanje druge javne funkcije, uz funkciju koju vrše, u skladu sa članom 28. stav 4. Zakona o Agenciji za borbu protiv korupcije.

Pored navedenih akata, Odbor je doneo i: Rešenje o prestanku rada na položaju šefa Kabineta predsednika Narodne skupštine, Dragana Blešića, zbog proteka vremena na koje je postavljen; Rešenje o prestanku rada na položaju pomoćnika generalnog sekretara Narodne skupštine - rukovodioca Sektora za opšte poslove, Svetlani Jovanović, zbog podnošenja ostavke; Rešenje o postavljenju Mirjane Nedeljković na mesto vršioca dužnosti pomoćnika generalnog sekretara Narodne skupštine - rukovodilac Sektora za opšte poslove, na šest meseci; rešenja o isplati naknade na ime zakupa stana u Beogradu i naknade za odvojen život od porodice.

Takođe, Odbor je, na osnovu datog ovlašćenja predsedniku Odbora da donosi nesporna rešenja o ostvarivanju materijalnih prava iz zakona i drugih propisa koja pripadaju narodnim poslanicima i funkcionerima koje bira i imenuje Narodna skupština, doneo veliki broj pojedinačnih akata u vezi sa statusnim i materijalnim pitanjima narodnih poslanika (rešenja o prijemu na stalni rad, o koeficijentu, o prestanku prava na stalni rad, prava na isplatu mesečne naknade po osnovu obavljanja samostalne delatnosti u visini od 80% od iznosa plate narodnog poslanika koji je na stalnom radu u Narodnoj skupštini i prava na isplatu razlike između punog iznosa plate narodnog poslanika na stalnom radu i zarade koju ostvaruje u radnom odnosu), kao i veliki broj rešenja o ostvarivanju prava narodnih poslanika na naknadu plate po prestanku poslaničke funkcije u visini plate koju su ostvarivali na dan prestanka funkcije,u trajanju od dva do tri meseca; doneo rešenja o platama novoizabranih članova Republičke komisije za zaštitu prava u postupcima javnih nabavki; sačinio niz podnesaka u saradnji sa Državnim pravobranilaštvom Republike Srbije, za potrebe sudskih sporova; sačinio tri dopisa upućenih Ministarstvu državne uprave i lokalne samouprave, vezano za ostvarivanje prava narodnih poslanika na otpremninu, prilikom odlaska u penziju; odgovorio na 12 zahteva za pristup informacijama od javnog značaja.

**- Odbor za pravosuđe, državnu upravu i lokalnu samoupravu** je, u okviru izborne funkcije Narodne skupštine, razmotrio 10 predloga odlukao izboru i jednu listu kandidata koje su podneli Visoki savet sudstva, Državno veće tužilaca i Odbor za administrativno-budžetska i mandatno-imunitetska pitanja, kao ovlašćeni predlagači kandidata za izbor nosilaca pravosudnih i drugih funkcija, i to: Predlog za izbor člana Odbora Agencije za borbu protiv korupcije, koji su zajedno podneli Udruženje novinara Srbije i Nezavisno udruženje novinara Srbije; Predlog odluke o izboru zamenika javnog tužioca, koji je podnelo Državno veće tužilaca; 6 predloga odluka o izboru sudija koji se prvi put biraju na sudijsku funkciju, koje je podneo Visoki savet sudstva (predlozi odluka o izboru sudija koji se prvi put biraju na sudijsku funkciju); Predlog odluke o izboru člana Visokog saveta sudstva iz reda sudija apelacionih sudova, koji je podneo Visoki savet sudstva, Predlog odluke o izboru predsednika sudova, koji je podneo Visoki savet sudstva; Jednu listu kandidata za izbor člana Odbora Agencije za borbu protiv korupcije koju je podneo Odbor za administrativno-budžetska i mandatno-imunitetska pitanja.

Odbor je na osnovu člana 74. stav 2. Zakona o sudijama i člana 8. stav 1. Zakona o Narodnoj skupštini utvrdio 4 predloga odluka i to: Predlog odluke o prestanku funkcije predsednika Privrednog suda u Beogradu; Predlog odluke o prestanku funkcije predsednika Osnovnog suda u Kruševcu; Predlog odluke o prestanku funkcije predsednika Prekršajnog suda u Loznici; Predlog odluke o prestanku funkcije predsednika Privrednog apelacionog suda.

Odbor je na osnovu člana 97. Zakona o javnom tužilaštvu i člana 8. stav 1. Zakona o Narodnoj skupštini utvrdio Predlog odluke o prestanku funkcije javnog tužioca u Osnovnom javnom tužilaštvu u Trsteniku.

Odbor je na osnovu člana 39. Zakona o Visokom savetu sudstva i člana 8. stav 1. Zakona o Narodnoj skupštini utvrdio Predlog odluke o prestanku funkcije člana Visokog saveta sudstva iz reda profesora pravnih fakulteta.

- **Odbor za privredu, regionalni razvoj, trgovinu, turizam i energetiku** je utvrdio Predlog Liste kandidata za člana Saveta Komisije za zaštitu konkurencije.

- **Odbor za prostorno planiranje, saobraćaj, infrastrukturu i telekomunikacije** je razmatrao Informaciju o stanju Kontrolno-mernog centra „Beograd“ i podržao pokretanje inicijative za izgradnju novog kontrolno-mernog centra.

**- Odbor za finansije, republički budžet i kontrolu trošenja javnih sredstava** je **razmotrio 8 predloga odluka**: Predlog odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2016. godinu; Predlog odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2016. godinu; Predlog odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2016. godinu; Predlog odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2016. godinu; Predlog odluke o davanju saglasnosti na Finansijski plan Republičkog fonda za penzijsko i invalidsko osiguranje za 2017. godinu; Predlog odluke o davanju saglasnosti na Finansijski plan Republičkog fonda za zdravstveno osiguranje za 2017. godinu; Predlog odluke o davanju saglasnosti na Finansijski plan Nacionalne službe za zapošljavanje za 2017. godinu; Predlog odluke o davanju saglasnosti na Finansijski plan Fonda za socijalno osiguranje vojnih osiguranika za 2017. godinu.

U izveštajnom periodu Odbor je **utvrdio** **3 predloga odluka**, i to: Predlog odluke o izboru predsednika i članova Komisije za hartije od vrednosti; Predlog odluke o izboru dva člana Republičke komisije za zaštitu prava u postupcima javnih nabavki; Predlog odluke o izboru člana Saveta guvernera Narodne banke Srbije.

Na osnovu ovlašćenja iz člana 133. stav 7. Zakona o javnim nabavkama, Odbor je davao pisanu saglasnost (ukupno 10) zaposlenima u Upravi za javne nabavke za obavljanje dodatne plaćene aktivnosti, a na osnovu Uputstva o postupku davanja prethodne pisane saglasnosti zaposlenima u Upravi za javne nabavke za obavljanje dodatne plaćene aktivnosti, koje je Odbor doneo u prethodnom sazivu.

Odbor je dao saglasnost predsedniku Odbora da u ime Odbora potpiše Memorandum o saradnji između Fiskalnog saveta i Odbora za finansije, republički budžet i kontrolu trošenja javnih sredstava.

- **Odbor za odbranu i unutrašnje poslove** je razmotrio i predložio Narodnoj skupštini da prihvati dva predloga odluka, i to: Predlog odluke o usvajanju Godišnjeg plana upotrebe Vojske Srbije i drugih snaga odbrane u multinacionalnim operacijama u 2016. godini, koji je podnela Vlada i Predlog odluke o učešću pripadnika Vojske Srbije u multinacionalnim operacijama u 2016. godini, koji je podnela Vlada.

U skladu sa članom 8. Zakona o zaključivanju i izvršavanju međunarodnih ugovora („Službeni glasnik RS“, broj 32/13), Odbor je, na četvrtoj sednici, doneo Odluku o davanju saglasnosti Vladi, da se Sporazum o izmeni Sporazuma između Vlade Republike Srbije i Vlade Kraljevine Španije o recipročnom priznavanju i zameni nacionalnih vozačkih dozvola privremeno primenjuje do njegovog stupanja na snagu .

**- Odbor za Kosovo i Metohiju** je utvrdio Predlog odluke o određivanju zaposlenih u Službi Narodne skupštine koji treba da pruže stručnu i administrativnu podršku Radnoj grupi za prikupljanje činjenica i dokaza u rasvetljavanju zločina nad pripadnicima srpskog naroda i ostalih nacionalnih zajednica na Kosovu i Metohiji.

**- Odbor za kontrolu službi bezbednosti** je doneo pet odluka: Odluku o načinu održavanja sednice Odbora za kontrolu službi bezbednosti na kojoj se razmatraju tajni podaci; Odluku o načinu na koji Odbor za kontrolu službi bezbednosti vrši neposredni nadzor nad radom službi bezbednosti; Odluku o vršenju nadzorne posete Direkcije Vojnobezbednosne agencije; Odluku o vršenju nadzorne posete Direkcije Bezbednosno-informativne agencije; Odluku o vršenju nadzorne posete Direkcije Vojnoobaveštajne agencije.

Odbor je dao Mišljenje na Nacrt pravilnika o radu Vojnobezbednosne agencije.

Odbor je realizovao je tri nadzorne posete: 23. novembra 2016. godine Direkciji Vojnobezbednosne agencije u Beogradu; 26. decembra 2016. godine Direkciji Bezbednosno-informativne agencije u Beogradu i 27. decembra 2016. godine Direkciji Vojnoobaveštajne agencije u Beogradu.

Odbor je u skladu sa članom 230. Poslovnika Narodne skupštine (Postupak kontrole nad radom službi bezbednosti) razmotrio i prihvatio: Izveštaj o radu Generalnog inspektora službi Ministarstva odbrane za 2015. godinu; Izveštaj o radu Generalnog inspektora službi Ministarstva odbrane za period od 1. januara do 30. juna 2016. godine; Izveštaj o radu Vojnobezbednosne agencije za period od 1. oktobra 2015. godine do 31. marta 2016. godine; Izveštaj o radu Bezbednosno-informativne agencije za period od 1. oktobra 2015. godine do 31. jula 2016. godine; Izveštaj Bezbednosno-informativne agencije o stanju bezbednosti Republike Srbije; Izveštaj o radu Vojnoobaveštajne agencije za period od 1. oktobra 2015. godine do 31. marta 2016. godine; Izveštaj o radu Vojnoobaveštajne agencije za period od 1. aprila do 30. septembra 2016. godine; Izveštaj o radu Vojnobezbednosne agencije za period od 1. aprila do 30. septembra 2016. godine.

- **Odbor za dijasporu i Srbe u regionu** je uputio dve inicijative i to: Inicijativu za otvaranje konzulata Republike Srbije u gradovima zemalja regiona, koja je upućena prvom potpredsedniku Vlade - ministru spoljnih poslova i po hitnom postupku Inicijativu za donošenje Deklaracije o zaštiti kulture sećanja na stradanje Srba u 20. veku i Rezolucije o genocidu NDH nad Srbima, Jevrejima i Romima u Drugom svetskom ratu, koja je upućena predsedniku Vlade.

- **Odbor za zdravlje i porodicu** je, saglasno Odluci o obrazovanju Komisije za kontrolu izvršenja krivičnih sankcija, predložio prof. dr Milana Kneževića za kandidata za člana Komisije za kontrolu izvršenja krivičnih sankcija i predlog dostavio nadležnom Odboru za pravosuđe, državnu upravu i lokalnu samoupravu.

**-Odbor za obrazovanje, nauku, tehnološki razvoj i informatičko društvo** je u toku izveštajnog perioda razmatrao i dao pozitivno mišljenje o Predlogu pregovaračke pozicije za međuvladinu konferenciju o pristupanju Republike Srbije Evropskoj uniji za poglavlje 25 – Nauka i istraživanje i razmatrao i dao pozitivo mišljenje o Predlogu pregovaračke pozicije za međuvladinu konferenciju o pristupanju Republike Srbije Evropskoj uniji za poglavlje 26 – Obrazovanje i kultura. Izveštaji o razmatranju ovih predloga dostavljeni su Odboru za evropske integracije.

Odbor je doneo Odluku o davanju saglasnosti Vladi, da ovlasti delegaciju Republike Srbije da prihvati, da se Sporazum o osnivanju Regionalne kancelarije za saradnju mladih privremeno primenjuje, do njegovog stupanja na snagu.

Odbor je utvrdio Predlog odluke o razrešenju Ivana Ćirića članstva u Nacionalnom prosvetnom savetu i utvrdio Predlog odluke o izboru prof. dr Ranka Keče za člana Nacionalnog saveta za visoko obrazovanje.

**- Odbor za kulturu i informisanje** je doneo dve odluke: Odluku o pokretanju postupka za predlaganje kandidata za člana Saveta Regulatornog tela za elektronske medije, koje predlažu ovlašćeni predlagači: nadležni odbor Skupštine Autonomne pokrajine Vojvodine i udruženja izdavača elektronskih medija; Odluku o pokretanju postupka za predlaganje kandidata za člana Saveta Regulatornog tela za elektronske medije, koje predlažu ovlašćeni predlagači: univerziteti akreditovani u Republici Srbiji i udruženja čiji su ciljevi ostvarivanje slobode izražavanja i zaštita dece.

Odbor je utvrdio četiri Liste kandidata za članove Saveta Regulatornog tela za elektronske medije, kao i liste organizacija koje zajedno čine jedinstvenog ovlašćenog predlagača: nadležni odbor Skupštine Autonomne pokrajine Vojvodine, udruženja izdavača elektronskih medija, univerziteti akreditovani u Republici Srbiji i udruženja čiji su ciljevi ostvarivanje slobode izražavanja i zaštita dece.

Odbor je utvrdio Listu kandidata koji ispunjavaju uslove javnog konkursa za izbor kandidata za članove Programskog saveta Javne medijske ustanove Radio-televizija Srbije.

Odbor je razmotrio Inicijativu za donošenje autentičnog tumačenja odredaba Zakona o elektronskim medijima, koju je Odboru podnela Javna medijska ustanova „Radio televizija Srbije“.

Odbor je razmotrio Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Poglavlje 26 - Obrazovanje i kultura i podneo Izveštaj Odboru za evropske integracije.

- **Odbor za evropske integracije** je dao dva pozitivna mišljenja u vezi sa pregovaračkim pozicijama za Poglavlje 25 - Nauka i istraživanje i Poglavlje 26 - Obrazovanje i kultura.

Na sednicama Odbora doneto je 11 odluka (osam o formiranju delegacije Odbora i tri o inicijativama za posete stranih parlamentaraca Odboru).

Odeljenje za evropske integracije izrađuje izjave i tabele usklađenosti sa propisima EU, kada su predlagači zakona narodni poslanici i u izveštajnom periodu obrađeno je 15 takvih zahteva.

- **Odbor za spoljne poslove** je doneo 90 odluka o inicijativama za posetu.

**IV**

**4.1.** Na adresu pojedinih odbora u periodu od 3. juna do 31. decembra 2016.godine stigao je i veliki broj **predstavki, predloga i drugih pismena** od strane pojedinaca, organizacija i udruženja građana, koje su pojedini odbori razmatrali ili su ih sekretari odbora, u dogovoru sa predsednicima odbora, upućivali nadležnim organima na rešavanje. U navedenom periodu **primljeno** je ukupno **777 predstavki, predloga i drugih pismena**, od kojih je razmotreno **237** predstavki, i to:

primljeno – razmotreno

- Odbor za pravosuđe, državnu upravu i lokalnu samoupravu 471 0

- Odbor za ustavna pitanja i zakonodavstvo 68 68

- Odbor za rad, socijalna pitanja, društvenu uključenost

i smanjenje siromaštva 41 27

- Odbor za prostorno planiranje, saobraćaj,

infrastrukturu i telekomunikacije 36 36

- Odbor za obrazovanje, nauku, tehnološki razvoj

i informatičko društvo 33 33

- Odbor za zdravlje i porodicu 30 16

- Odbor za finansije, republički budžet i kontrolu

trošenja javnih sredstava 25 0

- Odbor za ljudska i manjinska prava i ravnopravnost polova 16 16

- Odbor za privredu, regionalni razvoj, trgovinu,

turizam i energetiku 13 13

- Odbor za odbranu i unutrašnje poslove 10 0

- Odbor za prava deteta 7 6

- Odbor za kulturu i informisanje 7 4

primljeno – razmotreno

- Odbor za kontrolu službi bezbednosti 6 6

- Odbor za Kosovo i Metohiju 6 4

- Odbor za poljoprivredu, šumarstvo i vodoprivredu 3 3

- Odbor za spoljne poslove 3 3

- Odbor za dijasporu i Srbe u regionu 2 2

**4.1.** Pojedini odbori su **organizovali javna slušanja (ukupno 6)** na teme iz delokruga svog rada, i to:

- **Odbor za ljudska i manjinska prava i ravnopravnost polova** organizovao je **jedno** javno slušanje u Domu Narodne skupštine, na temu: „Strategija za socijalno uključivanje Roma i Romkinja u Republici Srbiji 2016-25 sprovođenje i prioritetne mere za 2017-18“, 13. oktobra 2016. godine;

- **Odbor za zaštitu životne sredine** organizovao je **tri** javna slušanja u Domu Narodne skupštine, na temu: Sistemska rešenja u životnoj sredini - Srbija 2017-2027 – definisanje problema, i to: Prvo javno slušanje posvećeno definisanju problema u oblasti upravljanja otpadom u Republici Srbiji, 1. novembra 2016. godine; Drugo javno slušanje posvećeno definisanju problema u oblasti upravljanja opasnim otpadom, medicinskim i farmaceutskim otpadom, 14. novembra 2016. godine; Treće javno slušanje posvećeno definisanju problema oblasti upravljanja vodama u Republici Srbiji, 30. novembra 2016. godine;

- **Odbor za zdravlje i porodicu** organizovao je **jedno** javno slušanje u Domu Narodne skupštine, na temu: ,,Uloga i značaj HPV imunizacije’’, uz podršku UNDP-a, 14. decembra 2016. godine;

**- Odbor za rad, socijalna pitanja, društvenu uključenost i smanjenje siromaštva** održaoje **jedno** javno slušanje u Domu Narodne skupštine, na kome je predstavljen Priručnik za parlamentarce – Vodič kroz međunarodno izbegličko pravo, 22. novembra 2016. godine.

**4.2.** Pojedini odbori su, u skladu sa članom 72. stav 5. Poslovnika Narodne skupštine, održali **4** „**tematskie“ sednice** o pitanjima iz delokruga svog rada, i to:

- **Odbor za dijasporu i Srbe u regionu** održao je **dve** sednice, na teme: „Zaštita kulture sećanja na srpske žrtve genocida i žrtve Holokausta“ i „Srbi u Sloveniji, Rumuniji, Mađarskoj i Makedoniji – stanje i perspektive“;

**- Odbor za rad, socijalna pitanja, društvenu uključenost i smanjenje siromaštva** održao je **dve** sednice, na temu „Aktuelno stanje u zbrinjavanju tražilaca azila – migranata“.

**V**

**5.1.** Članovi odbora aktivno su učestvovali na više **seminara, konferencija, radionica, okruglih stolova, studijskih poseta, manifestacija i sastanaka**:

**Odbor za pravosuđe, državnu upravu i lokalnu samoupravu:**

- 1. novembra 2016. godine, članovi Odbora su učestvovali na Konferenciji „Implementacija aktivnosti predviđenih Akcionim planom za Poglavlje 23 - Nacionalni konvent o EU za Poglavlje 23 - Pravosuđe i osnovna prava, u Maloj sali zgrade Narodne skupštine, Kralja Milana 14;

- 16. decembra 2016. godine, članovi Odbora učestvovali su na predstavljanju Analize ustavnog položaja javnog tužilaštva u Republici Srbiji, sa preporukama za njegovo unapređenje, u Velikoj sali Medija centra u Beogradu, Terazije 2;

- 22. decembra 2016. godine, članovi Odbora su učestvovali na prezentaciji Izveštaja o sprovođenju Akcionog plana za Poglavlje 23, u organizaciji Saveta za sprovođenje Akcionog plana za Poglavlje 23, u Klubu poslanika, Tolstojeva 2.

**Odbor za prava deteta:**

**-** 18. jula 2016. godine, održan je Okrugli sto na temu „Predstavljanje rezultata analize propisa u vezi sa dečjim radom i predloga za njihovo usklađivanje sa međunarodnim standardima“, u organizaciji Međunarodne organizacije rada, Beograd;

Odbor je održavao saradnju sa Kancelarijom za ljudska i manjinska prava, povodom pripreme odgovora na dodatna pitanja Komiteta za prava deteta u vezi sa Drugim i Trećim periodičnim izveštajem o primeni Konvencije UN o pravima deteta;

- 3.oktobra 2016. godine, predstavnici Odbora su učestvovali na otvaranju Dečje nedelje, održane na temu „Neću da brigam, hoću da se igram!“, u organizaciji Republičkog zavoda za socijalnu zaštitu;

- 4. oktobra 2016. godine, održana je sednica učeničkih parlamenata, pod nazivom „Kad igra više nije igra – prevencija zavisnosti od interneta, video igara i kockanja“, u Maloj sali zgrade Narodne skupštine;

- 25. oktobra 2016. godine, održan je seminar o Sistemu kolektivnih žalbi u okviru Revidirane evropske socijalne povelje, u organizaciji Saveta Evrope i koorganizaciji Ministarstva za rad, zapošljavanje, boračka i socijalna pitanja, u Palati Srbija u Beogradu;

- 28. oktobra 2016. godine, održan je parlamentarni seminar pod nazivom „Pravo dece i mladih na socijalnu, pravnu i ekonomsku zaštitu“, u organizaciji Parlamentarne skupštine Saveta Evrope – Pariz, Francuska;

- 7. novembra 2016. godine, održan je Okrugli sto na temu „Unapređenje normativnog okvira za zaštitu dece od zloupotrebe dečjeg rada“, u organizaciji Međunarodne organizacije rada, a u okviru projekta „Angažovanje i podrška na nacionalnom nivou za smanjenje zloupotrebe dečjeg rada“.

**Odbor za ljudska i manjinska prava i ravnopravnost polova:**

- 12. jula 2016. godine, učešće na prezentaciji istraživanja „Jačanje kapaciteta parlamenta za zaštitu i ostvarivanje ljudskih prava“, u organizaciji Vestminsterske fondacije za demokratiju, u Domu Narodne skupštine;

- 27. i 28. septembra 2016. godine, predstavnici Odbora učestvovali u međunarodnoj radionici „Evropski parlamentarci u borbi protiv modernog ropstva“, u organizaciji Parlamenta Rumunije i Fondacije za borbu protiv trgovine ljudima (Human Trafficking Foundation) iz Velike Britanije, u Bukureštu, Rumunija;

- 2. i 3. novembra 2016. godine, članovi Odbora prisustvovali Konferenciji „Savetovanje za narodne poslanike o reformi sektora bezbednosti u kontekstu evropskih integracija“, u organizaciji Ženevskog centra za demokratsku kontrolu oružanih snaga (DCAF), u Vrdniku;

- 4. novembra 2016. godine, članovi Odbora prisustvovali Četvrtoj Nacionalnoj konferenciji Ženske parlamentarne mreže, u Domu Narodne skupštine;

- 18. novembra 2016. godine, članovi Odbora prisustvovali Javnom predstavljanju Obrazovnih paketa sa temom seksualnog nasilja nad decom, u organizaciji Incest trauma centra, u Beogradskom rektoratu;

- 25. novembra 2016. godine, predstavnici Odbora učestvovali na Konferenciji „Sveobuhvatni pristup u borbi protiv nasilja nad ženama“, u organizaciji Zaštitnika građana i Odbora za ljudska i manjinska prava i ravnopravnost polova, u Domu Narodne skupštine;

- 28. novembra 2016. godine, prisustvovali Trećem sastanku SKGO Mreže za romska pitanja, u organizaciji Stalne konferencije gradova i opština, u Hotelu „In“, Beograd;

- 28 - 29. novembar 2016. godine, učestvovali na Konferenciji „Nediskriminacija osoba sa invaliditetom u zemljama proširenja EU“, na poziv Evropskog parlamenta, u Briselu;

- 15. decembra 2016. godine, učestvovali na Konferenciji „Romsko preduzetništvo: izazovi i perspektive“, u organizaciji Instituta za teritorijalni ekonomski razvoj (InTER) i YUROM centra iz Niša, u Hotelu „Zira“, Beograd;

- 15. decembra 2016. godine, prisustvovali Konferenciji „Implementacija aktivnosti predviđenih Akcionim planom za Poglavlje 23“, u organizaciji JUKOM-a, u zgradi Narodne skupštine.

**Odbor za privredu, regionalni razvoj, trgovinu, turizam i energetiku:**

- 21. septembra 2016. godine, Dr Aleksandra Tomić, zamenik predsednika Odbora za privredu, regionalni razvoj, trgovinu, turizam i energetiku, razgovarala je u Narodnoj skupštini sa Ahmed Mohamedom (*Ahmed Mohamed*), predsednikom UO Intracom Telecom i delgacijom kompanije, na njihov zahtev;

- 22. septembra 2016. godine, članovi Odbora i Parlamentarnog foruma za energetsku politiku Srbije, učestvovali su na „Nacionalnoj konferenciji o ugovaranju energetskih učinaka“, u Beogradu;

- 30. septembar 2016. godine, direktor Sekretarijata Energetske zajednice predstavio je na sednici Odbora Godišnji izveštaj o napretku Republike Srbije u implementaciji propisa EnZ iz oblasti energetike;

- 13. oktobra 2016. godine, Vladimir Marinković, član Odbora, bio je član delegacije na Drugom sastanku Parlamentarnog plenuma Energetske zajednice, u Sarajevu, BiH.

**Odbor za finansije, republički budžet i kontrolu trošenja javnih sredstava:**

- 30. septembra 2016. godine, održana je prezentacija na temu „Unapređenje nadzorne uloge kroz snažniju saradnju između parlamenta i vrhovne revizorske institucije“. Gost predavač na ovim sastancima bio je Džozef Kristof, bivši direktor za međunarodne odnose Kancelarije za odgovornu vlast Sjedinjenih Američkih Država. Pored članova Odbora, skupu su prisustvovali i predstavnici Državne revizorske institucije.

**Odbor za odbranu i unutrašnje poslove:**

- 2. i 3. novembra 2016. godine, u organizaciji Ženevskog centra za demokratsku kontrolu oružanih snaga (DCAF), održano je Savetovanje za narodne poslanike o reformi sektora bezbednosti u kontekstu evropskih integracija Srbije, u Vrdniku;

**-** 25. i 26. novembra 2016. godine, u okviru saradnje sa Odeljenjem za demokratizaciju Misije OEBS u Srbiji, održan je Seminar za narodne poslanike o upravljanju vanrednim situacijama, u Aranđelovcu.

**Odbor za kontrolu službi bezbednosti:**

- 13. septembra 2016. godine, Zvonimir Đokić, zamenik člana Odbora, učestvovao je na panel diskusiji na temu „Model zakona o službama bezbednosti Republike Srbije“, u organizaciji Beogradskog centra za bezbednosnu politiku;

- 20. septembra 2016. godine, mr Igor Bečić, predsednik Odbora, održao je sastanak sa predstavnicima Misije OEBS u Srbiji, u vezi sa saradnjom u narednom periodu i unapređenju kapaciteta članova odbora i stručne službe u oblasti nadzora i kontrole nad sektorom bezbednosti;

- 27. septembra 2016. godine, delegacija Odbora za kontrolu službi bezbednosti posetila je Kancelariju Saveta za nacionalnu bezbednost i zaštitu tajnih podataka. Cilj posete je bio upoznavanje članova i zamenika članova Odbora sa delokrugom, zadacima, organizacijom i načinom rada Kancelarije Saveta za nacionalnu bezbednost i zaštitu tajnih podataka, pravnim okvirom i procedurama koje Kancelarija Saveta primenjuje, organizacijom i načinom rada Saveta za nacionalnu bezbednost, poslovima u vezi sprovođenja smernica i zaključaka Saveta za nacionalnu bezbednost, poslovima administrativno-tehničke podrške Birou za koordinaciju, međunarodnom saradnjom, kao i napretkom u primeni Zakona o tajnosti podataka i implementaciji standarda Evropske unije u ovoj oblasti;

- od 12. do 14. oktobra 2016. godine, Meho Omerović i Vladimir Đukanović, članovi Odbora, učestvovali su na XI Beogradskom bezbednosnom forumu, u organizaciji Beogradskog centra za bezbednosnu politiku, Beogradskog fonda za političku izuzetnost i Evropskog pokreta u Srbiji;

- od 2. do 3. novembra 2016. godine, mr Igor Bečić, predsednik Odbora i Dragan Šormaz, Marija Obradović, Meho Omerović, članovi Odbora kao i Jasmina Obradović, zamenik člana Odbora, učestvovali su na Savetovanju za narodne poslanike o reformama u sektoru bezbednosti u kontekstu evropskih integracija, u organizaciji Ženevskog centra za demokratsku kontrolu oružanih snaga (DCAF);

- od 25. do 26. novembra 2016. godine, članovi Odbora Dragan Šormaz i Meho Omerović i zamenici članova Zvonimir Đokić i Jasmina Obradović učestvovali su na seminaru u vezi sa upravljanjem vanrednim situacijama, u organizaciji Misije OEBS u Srbiji.

**Odbor za dijasporu i Srbe u regionu:**

**-** 20. jula i 1. novembra 2016. godine, održan je sastanak mr Ivana Kostića, predsednika Odbora i Aleksandra Čotrića, člana Odbora, sa Nemanjom Damnjanovićem, poslanikom srpskog porekla u Skupštini pokrajine i grada Beča, u Domu Narodne skupštine;

- od 17. do 19. avgusta 2016. godine, na poziv Saveza Srba u Rumuniji, predsednik Odbora za dijasporu i Srbe u regionu mr Ivan Kostić i član Odbora Aleksandar Čotrić bili su u poseti srpskoj zajednici u Temišvaru;

- 20. septembra 2016. godine, održan je sastanak mr Ivana Kostića, predsednika Odbora i Aleksandra Čotrića, člana Odbora, sa prof. dr Slavomirom Gvozdenovićem, narodnim poslanikom srpskog porekla u Parlamentu Rumunije, u Domu Narodne skupštine;

- 4. oktobra 2016. godine, održan je sastanak mr Ivana Kostića, predsednika Odbora, sa predstavnicima Organizacije srpskih studenata u inostranstvu (OSSI): Aleksandar Jakovljević, predsednik Organizacije i Jelena Matić i Marko Njegovan, članovi Organizacije, u Domu Narodne skupštine;

- od 10. do 11. decembra 2016. godine, mr Ivan Kostić, predsednik Odbora, mr Jadranka Jovanović, član Odbora i Vesna Matić Vukašinović, sekretar Odbora, učestvovali su na jubilarnoj manifestaciji „100 godina Srba i Švajcaraca“, u Cirihu, Švajcarska;

- 14. decembra 2016. godine, održan je sastanak mr Ivana Kostića, predsednika Odbora i Miodraga Linte, zamenika predsednika Odbora sa Vesnom Noble, sekretarom Upravnog odbora Srpsko-američkog muzeja „Sveti Sava“ u Čikagu, u Domu Narodne skupštine;

- 15. decembra 2016. godine, održan je sastanak predsednika i članova Odbora sa delegacijom Saveta Skupštine naroda Rusije - u Domu Narodne skupštine;

- 28. decembra 2016. godine, održan je sastanak mr Ivana Kostića, predsednika Odbora i Miodraga Linte, zamenika predsednika Odbora sa predstavnicima Saveza krajiških udruženja iz Novog Sada, u Domu Narodne skupštine.

**Odbor za zdravlje i porodicu:**

- 25. septembra 2016. godine, Dr Milovan Krivokapić, član Odbora, učestvovao je na prvom Kongresu dijaliziranih Srbije - Udruženja bubrežnih bolesnika i invalida na kućnoj dijalizi Republike Srbije „RENALIS“, uz pokroviteljstvo Ministarstva zdravlja, u Banji Koviljača.

**Odbor za rad, socijalna pitanja, društvenu uključenost i smanjenje siromaštva:**

- 8. septembra 2016. godine, Vesna Rakonjac, predsednica Odbora održala je sastanak sa Oliverom Hilerom, atašeom za rad, socijalna pitanja i zaštitu potrošača Ambasade Austrije, na temu organizacije uzvratne posete Odboru za rad austrijskog Parlamenta;

- 19. septembra 2016. godine, u organizaciji Ambasade Austrije održana je konferencija na temu „Izazovi pristupanja Srbije Evropskoj uniji“, na kojoj je Vesna Rakonjac, predsednica Odbora predstavila način na koji se Parlament i narodni poslanici pripremaju za pristupanje EU, u Klubu poslanika, Beograd;

- 27. i 28. septembra 2016. godine, Vesna Rakonjac, predsednica Odbora i Milanka Jevtović Vukojičić, članica odbora, učestvovale su na interparlamentarnoj radionici „Evropski parlamentarci u borbi protiv modernog ropstva“, u Bukureštu, Rumunija.

- 28 - 29. novembar 2016. godine, Ljupka Mihajlovska, članica Odbora i Marija Janjušević zamenica člana Odbora, prisustvovale su interparlamentarnoj konferenciji „Nediskriminacija osoba sa invaliditetom u regionu proširenja EU“, u Briselu.

**Odbor za obrazovanje, nauku, tehnološki razvoj i informatičko društvo:**

**-** 29. septembra 2016. godine,Muamer Zukorlić, predsednik Odbora, primio je Komlena Lalovića, doktora informacionih nauka u vezi sa predlaganjem rešenja za bolji status IT sektora u našoj zemlji;

- 29. septembra 2016. godine, Muamer Zukorlić, predsednik Odbora i prof. dr Ljubiša Stojmirović, zamenik predsednika Odbora, primili su predstavnike privatnih univerziteta u Srbiji, na temu: „Problemi u radu privatnih univerziteta i predlozi za unapređenje sistema visokog obrazovanja u Srbiji“.

- 11. oktobra 2016. godine, Muamer Zukorlić, predsednik Odbora primio je delegaciju Koordinacije odbora za obrazovanje nacionalnih saveta nacionalnih manjina. Tema sastanka je bila poboljšanje uslova školovanja i položaja pripadnika nacionalnih manjina u okviru sistema obrazovanja u Republici Srbiji;

- 6. decembra 2016. godine, Muamer Zukorlić, predsednik Odbora i prof. dr Ljubiša Stojmirović, zamenik predsednika Odbora, primili su delegaciju Društva pedagoga tehničke kulture Srbije, koji su se založili za obezbeđivanje jednog mesta za njihovog predstavnika u Nacionalnom prosvetnom savetu;

- 6. decembra 2016. godine, Muamer Zukorlić, predsednik Odbora, primio je predstavnike tri reprezentativna sindikata u oblasti obrazovanja, koji su ga upoznali sa aktuelnim problemima u prosveti i zahtevima sindikata u vezi sa povećanjem zarade za narednu 2017. godinu;

- 2. novembra 2016. godine, prof. dr Ljubiša Stojmirović, zamenik predsednika Odbora, primio je predstavnike studenata: Ekonomskog, Pravnog, Saobraćajnog, Filološkog i Fakulteta za specijalnu edukaciju i rehabilitaciju Univerziteta u Beogradu. Tema sastanka bilo je pitanje statusa studenata (prvih generacija „Bolonje“) povodom nesprovođenja preporuke Ministarstva prosvete nauke i tehnološkog razvoja da se studentima, upisanim na osnovne studije školske 2006/2007, 2007/2008 i 2008/2009 omogući produženje studiranja po započetom nastavnom planu i programu, uslovima i pravilima studija, još za jednu godinu i to bez novčane naknade;

- 23. decembra 2016. godine, prof. dr Ljubiša Stojmirović, zamenik predsednika Odbora i Marko Parezanović, član Odbora, primili su predstavnike Studentskog parlamenta Univerziteta u Beogradu. Tom prilikom, studenti su inicirali izmene i dopune Zakona o visokom obrazovanju, a takođe izneli ideju o osnivanju Saveza studenata Čačka.

**Odbor za evropske integracije:**

- od 7. do 9. septembra 2016. godine, Ivan Karić, narodni poslanik učestvovao je na 26. Ekonomskom forumu - Krinjica, Poljska;

- 16. septembra 2016. godine, Odeljenje za evropske integracije organizovalo je u saradnji sa Evropskim parlamentom Međuparlamentarnu konferenciju „Nadzor nad IPA fondovima: Uspesi i izazovi“. Konferencijom je predsedavala Marinika Tepić. Na konferenciji su učestvovali i Veroljub Arsić, Elvira Kovač, Vesna Marković, Gordana Čomić, Vladimir Orlić i Krsto Janjušević;

- 26. septembra 2016. godine, članovi Odbora za evropske integracije (Marinika Tepić, Vesna Marković, Žarko Mićin, Zvonimir Đokić, Gordana Čomić, Aleksandar Stevanović, Muamer Bačevac, Hadži Milorad Stošić, Elvira Kovač, Dijana Vukomanović, Sanda Rašković Ivić i Vladimir Orlić) sastali su se sa članovima delegacije Udruženja bivših članova Evropskog parlamenta. Na sastanku se razgovaralo o putu Srbije ka EU i o mogućnosti da članovi Udruženja daju podršku Srbiji na tom putu, u svojim državama i svojim političkim partijama;

- od 13. do 15. novembra 2016. godine, u okviru Parlamentarne dimenzije slovačkog predsedavanja Savetom Evropske unije, u Bratislavi, održan je plenarni sastanak COSAC. Na sastanku u Bratislavi učestvovali su Elvira Kovač, zamenik predsednika Odbora za evropske integracije, Dušica Stojković i Aleksandar Stevanović, članovi Odbora;

- od 27. do 29. novembra 2016 godine, Odeljenje za evropske integracije organizovalo je učešće delegacije Narodne skupštine (Marija Janjušević i Ljupka Mihajlovski) na Konferenciji „Nediskriminacija osoba sa invaliditetom u regionu proširenja EU“, u organizaciji Evropskog parlamenta, u Briselu;

**Odbor za spoljne poslove:**

- Odbor je realizovao dve bilaterarne posete drugim predstavničkim telima.

**5.2. Regionalna saradnja**

**Odbor za pravosuđe, državnu upravu i lokalnu samoupravu:**

- 3. novembra 2016. godine, Veroljub Arsić, potpredsednik Narodne skupštine i Petar Petrović, predsednik Odbora za pravosuđe, državnu upravu i lokalnu samoupravu, primili su, u ime predsednice Narodne skupštine, delegaciju Vrhovnog državnog tužilaštva Slovenije, koju je predvodio vrhovni državni tužilac dr Zvonko Fišer, u Domu Narodne skupštine;

**Odbor za ljudska i manjinska prava i ravnopravnost polova:**

- 16. novembra 2016. godine, predstavnici Odbora prisustvovali Konferenciji „Prvi regionalni forum tela za ravnopravnost jugoistočne Evrope“, u organizaciji Poverenika za zaštitu ravnopravnosti, u Palati Srbija, Beograd.

**Odbor za dijasporu i Srbe u regionu:**

- 4. septembra 2016. godine, predsednik Odbora za dijasporu i Srbe u regionu Narodne skupštine mr Ivan Kostić, posetio je Berane i sastao se sa Goranom Kikovićem, predsednikom Skupštine opštine Berane;

- 7. septembra 2016. godine, održan je sastanak mr Ivana Kostića, predsednika Odbora i Miodraga Linte, zamenika predsednika Odbora, sa Branislavom Rajićem, narodnim poslanikom u Državnom zboru Republike Slovenije, Nikolom Todorovićem, članom Saveta Vlade Republike Slovenije za nacionalne manjine naroda bivše SFRJ i dr Biljanom Žikić, izvršnim direktorom SKC „Danilo Kiš“ u Ljubljani, u Domu Narodne skupštine;

- 10. septembra 2016. godine, održano je obeležavanje 75. godišnjice početka rada kompleksa konc. logora smrti Jasenovac, Pakrac, Republika Hrvatska. Prisustvovali su mr Ivan Kostić, predsednik i Miodrag Linta, zamenik predsednika Odbora;

- od 15. do 16. septembra 2016. godine, Miodrag Linta, zamenik predsednika Odbora, učestvovao je na Okruglom stolu, na poziv Republičke organizacije porodica zarobljenih i poginulih boraca i nestalih civila Republike Srpske – Banja Luka, Republika srpska, BiH;

- 23. septembra 2016. godine, održan je sastanak Miodraga Linte, zamenika predsednika Odbora sa Milanom Busićem iz mesta Topusko, Republika Hrvatska, u Domu Narodne skupštine;

- 1. oktobra 2016. godine, mr Ivan Kostić, predsednik Odbora, mr Jadranka Jovanović, član Odbora i Vesna Matić Vukašinović, sekretar Odbora, prisustvovali su Ustanovnoj skupštini Nacionalnog saveta Srba u Sloveniji, u Ljubljani, Slovenija.

- od 7. do 9. oktobra 2016. godine, mr Ivan Kostić, predsednik Odbora i Miodrag Linta, zamenik predsednika Odbora, učestvovali su na Trećoj konferenciji „Srbi u regionu“ - položaj i perspektive - Pale, Jahorina, Republika srpska, BiH;

- 21. decembra 2016. godine, održan je sastanak mr Ivana Kostića, predsednika Odbora, Miodraga Linte, zamenika predsednika Odbora i Aleksandra Čotrića, člana Odbora sa Sinišom Ljubojevićem, predsednikom Srpskog kulturnog društva „Prosvjeta“ iz Zagreba, u Domu Narodne skupštine;

- 22. decembra 2016. godine, održan je sastanak mr Ivana Kostića, predsednika Odbora i Miodraga Linte, zamenika predsednika Odbora, sa delegacijom Konferencije „Srbi u regionu-položaj i perspektive“, u Domu Narodne skupštine.

**Odbor za evropske integracije:**

**-** 1. i 2. septembra 2016. godine, Odeljenje za evropske integracije organizovalo je učešće delegacije Narodne skupštine (Veroljub Arsić, Gordana Čomić i Vladimir Orlić ) na Četvrtoj konferenciji parlamentaraca dunavskog regiona - Brčko, Brčko distrikt, Bosna i Hercegovina;

- 8. i 9. novembra 2016. godine, Vesna Marković ,član Odbora za evropske integracije, učestvovala je na parlamentarnoj regionalnoj radionici „Jačanje uloge parlamentaraca u izgradnji delotvornih protivterorističkih sistema u okviru vladavine prava“, koju je organizovao Međunarodni institut za pravdu i vladavinu prava – MIP, Valeta, Malta;

- 3. decembra 2016. godine, Gordana Čomić, potpredsednica Narodne skupštine, učestvovala je na Stalnom odboru Parlamentarne skupštine Procesa saradnje u jugoistočnoj Evropi, koji se, u okviru hrvatskog predsedavanja Procesom saradnje u jugoistočnoj Evropi održao u hrvatskom Saboru, u Zagrebu, Hrvatska.

**5.3.** **Međunarodna aktivnost odbora**

**Odbor za poljoprivredu, šumarstvo i vodoprivredu**

**-** 9. novembra 2016. godine, sastanak predsednika i članova Odbora sa Nj. E. Rodžerom Nkodom Dangom, predsednikom Panafričkog parlamenta.

**Odbor za dijasporu i Srbe u regionu:**

- 13. decembra 2016. godine, u skladu sa inicijativom Ambasade Republike Grčke, održan je sastanak mr Ivana Kostića, predsednika Odbora, Miodraga Linte, zamenika predsednika Odbora i mr Jadranke Jovanović, člana Odbora, sa Terensom Nikolaosom Kvikom, zamenikom ministra spoljnih poslova Republike Grčke i ambasadorom Republike Grčke u Srbiji, u Domu Narodne skupštine.

**Odbor za evropske integracije:**

**-** 10. i 11. jula 2016. godine, u okviru Parlamentarne dimenzije slovačkog predsedavanja Savetom Evropske unije, održan je sastanak predsednika odbora za evropske poslove parlamenata Evropske unije – COSAC, na kojima države kandidati za članstvo učestvuju u statusu posmatrača. Na sastanku u Bratislavi učestvovale su Marinika Tepić, predsednica Odbora i Vesna Marković, član Odbora – Bratislava;

- od 15. do 17. novembra 2016. godine, delegacija Odbora za evropske integracije (Žarko Mićin i Muamer Bačevac) je boravila u bilateralnoj poseti Vrhovnoj radi Ukrajine – Kijev, Ukrajina;

- od 28. do 30. novembra 2016. godine, delegacija Odbora za evropske integracije (Marinika Tepić, Dušica Stojković, Zvonimir Đokić i Muamer Bačevac) je boravila u bilateralnoj poseti Zajedničkoj komisiji za evropske integracije Parlamentarne skupštine Bosne i Hercegovine – Sarajevo, BiH;

- 28. juna 2016. godine, članovi Odbora za evropske integracije (Marinika Tepić, Vesna Marković, Dušica Stojković, Žarko Mićin, Zvonimir Đokić, Nataša Vučković, Elvira Kovač, Branko Ružić) održali su sastanak sa Katrin Vendt, šefom Odeljenja za Srbiju u Generalnoj direkciji Evropske komisije za evropsku susedsku politiku;

- 8. jula 2016. godine, članovi Odbora za evropske integracije (Marinika Tepić, Vesna Marković, Žarko Mićin, Dušica Stojković, Zvonimir Đokić, Branko Ružić, Aleksandar Stevanović, Nataša Vučković, Muamer Bačevac, Hadži Milorad Stošić, Elvira Kovač i Vladimir Orlić) održali su sastanak sa grupom Prijatelji Srbije iz Evropskog parlamenta;

- 12. jula 2016. godine, članovi Odbora za evropske integracije (Elvira Kovač, Žarko Mićin i Dušica Stojković) održali su sastanak sa Vinčencom Amendolom, državnim sekretarom Ministarstva spoljnih poslova Republike Italije;

- 13. jula 2016. godine, članovi Odbora za evropske integracije (Marinika Tepić, Vesna Marković, Dušica Stojković, Aleksandar Stevanović, Muamer Baćevac, Zvonimir Đokić, Žarko Mićin, Dragan Šormaz, Nataša Vučković, Elvira Kovač, Mladen Grujić i Vladimir Orlić) održali su sastanak sa Dejvidom Mekalisterom, izvestiocem Evropskog parlamenta za Srbiju;

- 26 avgusta 2016. godine, članovi Odbora za evropske integracije (Marinika Tepić, Vesna Marković, Zvonimir Đokić, Gordana Čomić, Elvira Kovač, Muamer Baćevac, Hadži Milorad Stošić i Vladimir Orlić) održali su sastanak sa Iris Eberl, poslanicom nemačkog Bundestaga;

- 10. septembra 2016. godine, članovi Odbora za evropske integracije (Marinika Tepić, Vesna Marković, Dušica Stojković, Aleksandar Stevanović, Žarko Mićin, Marko Blagojević, Dragan Šormaz, Zvonimir Đokić, Gordana Čomić, Nataša Vučković, Muamer Baćevac, Hadži Milorad Stošić, Aleksandra Jerkov i Jovan Jovanović) održali su sastanak sa Johanesom Hanom, evropskim komesarom za susedsku politiku EU i pregovore o proširenju;

- 13. septembra 2016. godine, članovi Odbora za evropske integracije održali su sastanak sa Mihaelom Rotom, državnim ministrom za Evropu, u Ministarstvu spoljnih poslova Nemačke;

- 22 - 23. septembra 2016. godine, održan je Peti sastanak Parlamentarnog Odbora za stabilizaciju i pridruživanje (POSP) EU – Srbija, na kome su učestvovali Vladimir Orlić, Veroljub Arsić, Dušica Stojković, Aleksandra Đurović, Vesna Marković, Ljubiša Stojmirović, Dragan Šormaz, Aleksandra Tomić, Branko Ružić, Vesna Marjanović, Milorad Mijatović, Dubravka Filipovski, Elvira Kovač, Marijan Rističević i Marinika Tepić;

- 4. oktobra 2016. godine, članovi Odbora za evropske integracije (Marinika Tepić, Vesna Marković, Žarko Mićin, Dušica Stojković, Elvira Kovač, Aleksandar Stevanović i Hadži Milorad Stošić) sastali su se sa delegacijom koju su činili članovi nemačkog Bundestaga iz Poslaničke grupe CDU – CSU;

- 25. novembra 2016. godine, članovi Odbora za evropske integracije (Marinika Tepić, Žarko Mićin, Zvonimir Đokić, Vesna Marković, Marko Blagojević, Hadži Milorad Stošić, Muamer Bačevac i Elvira Kovač) sastali su se sa delegacijom Odbora za spoljnu politiku Skupštine Slovenije.

- 5. decembra 2016. godine, članovi Odbora za evropske integracije (Elvira Kovač, Drušica Stojković, Gordana Čomić, Marko Blagojević, Jovan Jovanović, Žarko Obradović, Ljubiša Stojmirović i Jelena Vujić Obradović) sastali su se sa Georgisom Katrugalosom, pomoćnikom ministra spoljnih poslova i alterantivnog ministra za pitanja EU Republike Grčke;

- 6 decembra 2016. godine, članovi Odbora za evropske integracije (Marinika Tepić, Dušica Stojković, Gordana Čomić, Žarko Mićin, Zvonimir Đokić i Hadži Milorad Stošić) sastali su se sa Danijelom Morari, zamenicom ministra spoljnih poslova Republike Moldavije;

- 7. decembra 2016. godine, članovi Odbora za evropske integracije (Marinika Tepić, Zvonimir Đokić, Aleksandar Stevanović, Elvira Kovač, Milimir Vujadinović i Krsto Janjušević) sastali su se sa Margaridom Markeš, državnim sekretarom Ministarstva spoljnih poslova Portugala.

**VI**

**6.1. Odbor za spoljne poslove** je razmatrao inicijative za parlamentarne posete koje su upućivane Narodnoj skupštini i, u okviru svoje nadležnosti, doneo **90** odgovarajućih odluka.

Odbor je razmotrio i usvojio **40** izveštaja o realizovanim međunarodnim parlamentarnim posetama i o učešću predstavnika Narodne skupštine u radu međunarodnih organizacija i parlamentarnih foruma (uključujući i izveštaje o učešću u radu međunarodnih parlamentarnih institucija).

Odbor je obavio razgovore sa **3** novoimenovana ambasadora Republike Srbije pre njihovog odlaska na diplomatsku dužnost.

Odbor je konstituisao **62** poslaničkih grupa prijateljstva izborom predsednika i članova PGP-a.

Odbor je imao **2** bilateralne posete inostranstvu.

Predsednik Odbora i/ili članovi Odbora imali su **19** razgovora sa stranim parlamentarnim delegacijama ili parlamentarcima.

Predsednik Odbora i/ili članovi Odbora učestvovali su u **5** razgovora sa stranim državnim predstavnicima, predstavnicima međunarodnih organizacija i drugim međunarodnim partnerima.

Predsednik Odbora i/ili članovi Odbora imali su **13** razgovora sa predstavnicima diplomatskog kora u Beogradu.

**6.2. Odbor za evropske integracije** je, u skladu sa Rezolucijom o ulozi Narodne skupštine i načelima u pregovorima o pristupanju Republike Srbije Evropskoj uniji od 16. decembra 2013. godine, doneo Odluku o postupku razmatranja predloga pregovaračke pozicije u procesu pregovora o pristupanju Republike Srbije Evropskoj uniji (4. juna 2014. godine). Ovom odlukom Odbor za evropske integracije obavezao se da, osim razmatanja izveštaja odbora u čijem su delokrugu pitanja iz odgovarajuće pregovaračke pozicije, obavezno razmatra predloge, priloge i preporuke predstavnika civilnog društva, okupljenog u okviru Nacionalnog konventa o Evropskoj uniji, pre razmatranja svake pojedinačne pregovaračke pozicije. Članovi Odbora za evropske integracije, kao i članovi zajedničkog Parlamentarnog odbora za stabilizaciju i pridruživanje EU-Srbija redovno su učestvovali na sednicama i sastancima Nacionalnog konventa o EU.

U skladu sa Rezolucijom i Odlukom, Odbor za evropske integracije je 11. oktobra 2016. godine razmatrao sledeće **pregovaračke pozicije:** Pregovaračku poziciju Republike Srbije za Međuvladinu konferenciju o pristupanju Republike Srbije Evropskoj uniji za poglavlje 25 – Nauka i istraživanje, koju je prethodno razmotrio Odbor za obrazovanje, nauku, tehnološki razvoj i informatičko društvo i za poglavlje 26 – Obrazovanje i kultura, koju su prethodno razmotrili Odbor za kulturu i informisanje i Odbor za obrazovanje, nauku, tehnološki razvoj i informatičko društvo;

Odeljenje za evropske integracije obradilo je **15 zahteva za izradu izjava i tabela o usklađenosti** sa propisima Evropske unije za narodne poslanike, koji su bili predlagači zakona.

**VII**

**7.1. Biblioteka Narodne skupštine**

U navedenom periodu bibliotekari su odgovorili na 520 različitih upita (publikacije u fondu Biblioteke, informacije na osnovu stenografskih beležaka i zapisnika sednica Narodne skupštine, informacije u vezi sa pozitivnim zakonodavstvom Republike Srbije i predlozima zakona u proceduri, informacije pružene prilikom poseta). Od strane spoljašnjih korisnika postavljeno je 19 zahteva, od čega 12 od strane pojedinih građana a 5 od strane institucija, dok su 2 upita postavili inostrani korisnici. Elektronski katalog Biblioteke Narodne skupštine na dan 31.12.2016. godine sadrži 8.448 bibliografskih jedinica i pretraživ je preko sajta Narodne biblioteke Srbije (Virtuelna biblioteka Srbije - <http://www.vbs.rs/scripts/cobiss?ukaz=BASE&bno=70189&id=1519423266941625>). Redovno su obavljani poslovi na organizaciji fonda biblioteke (razvrstavanje i smeštaj bibliotečke građe, koričenje službenih glasila, izdvajanje viškova publikacija, prijem novih publikacija). Takođe, u čitaonici Biblioteke u Domu Narodne skupštine primljeno je 148 poseta.

Istraživači Biblioteke uradili su 4 komparativna istraživanja, 16 informativnih pregleda po zahtevu narodnih poslanika, odbora Narodne skupštine, Kabineta Predsednika i Sekretarijata Narodne skupštine. Komparativna istraživanja su dostupna na internet stranici NSRS (http://www.parlament.rs/narodna- skupština/organizacija-i-stručna-služba/biblioteka-narodne-skupštine.1505.html). U navedenom periodu odgovoreno je na 52 zahteva za informacijama Evropskog centra za parlamentarna istraživanja i dokumentaciju (ECPID), a postavljen je jedan zahtev za informacijama preko ECPID mreže parlamentarnih korespondenata.

Redovno su obavljani poslovi realizacije i ažuriranja pretplate na službena glasila (5 naslova), elektronske baze propisa, dnevne novine (14 naslova), nedeljnike (18 naslova) i stručne časopise (32 naslova).

Zaposleni u Biblioteci su učestvovali u radu šest seminara i obuka od čega su dva održana u inostranstvu. Zaposleni u Biblioteci su učestvovali u radu dva uređivačka odbora biltena o radu Narodne skupštine (Infobil i Kvorum), a takođe i u radu Republičke izborne komisije.

**VIII**

**8.1. Zaposleni u Sektoru za zakonodavstvo su, pored redovnih poslova, učestvovali u radu sledećih radnih grupa i komisija:**

- Radna grupa za izradu Kodeksa ponašanja narodnih poslanika;

- Radna grupa za prikupljanje činjenica i dokaza u rasvetljavanju zločina nad pripadnicima srpskog naroda i ostalih nacionalnih zajednica na Kosovu i Metohiji;

- Radna grupa za obezbeđivanje uslova za primenu opštih mera zaštite tajnih podataka;

- Žalbena komisija Narodne skupštine;

- Žalbena komisija Zaštitnika građana;

- Žalbena komisija Državne revizorske institucije;

- Stambena komisija Narodne skupštine;

- Komisija za uništavanje tajnih podataka;

- Akciona grupa za reformu političkog sistema;

- Uređivački odbor informativnog biltena Narodne skupštine za narodne poslanike – „Kvorum“;

- Uređivački odbor Informativnog biltena za zaposlene u Službi Narodne skupštine – „Infobil“;

- Posebna radna grupa za pripremu teksta Nacrta zakona o izmenama i dopunama Zakona o Zaštitniku građana, koja je obrazovana rešenjem ministra za državnu upravu i lokalnu samoupravu.

**8.2.** Zaposleni u Sektoru za zakonodavstvo aktivno su učestvovali i na više **seminara, stručnih usavršavanja, konferencija, radionica, okruglih stolova, studijskih poseta, manifestacija i sastanaka**:

- 16. septembra 2016. godine, na Konferenciji povodom predstavljanja „Vodiča kroz informacionu bezbednost u Republici Srbiji“, u organizaciji Centra za evroatlanske studije (CEAS) – Beograd, Aeroklub;

- 16. septembra 2016. godine, nadležna služba Odbora za kulturu i informisanje obezbedila je organizacijama (udruženja izdavača), koje zajedno čine jedinstvenog ovlašćenog predlagača za člana Saveta Regulatornog tela za elektronske medije, prostor za održavanje sastanka, radi utvrđivanja zajedničkog predloga dva kanidata - zgrada Narodne skupštine;

- 19. septembra 2016. godine, na Konferencija na temu „Izazovi pristupanja Srbije Evropskoj uniji“ – Beograd;

- 22. septembra 2016. godine, na Javnom predstavljanju Modela zakona o službama bezbednosti Republike Srbije, u organizaciji Beogradskog centra za bezbednosnu politiku - prostorije BCBP;

- 27. septembra 2016. godine, učestvovali u poseti Kancelariji Saveta za nacionalnu bezbednost i zaštitu tajnih podataka - Kancelarija Saveta, Beograd;

- 14. oktobra 2016. godine, prisustvovali sastanku Pregovaračke grupe za Poglavlje 23, na kome je bilo reči o poboljšanju načina kvartalnog izveštavanja o sprovođenju Akcionog plana - Ministarstvo pravde, Nemanjina 22-26;

- 25. oktobra 2016. godine, na seminaru „Sistem kolektivnih žalbi u okviru Revidirane evropske socijalne povelje“ u organizaciji Saveta Evrope - Palata Srbija;

- 1. novembra 2016. godine, na Konferenciji „Implementacija aktivnosti predviđenih Akcionim planom za Poglavlje 23 - Nacionalni konvent o EU za Poglavlje 23 - Pravosuđe i osnovna prava - Mala sala u zgradi Narodne skupštine, Kralja Milana 14;

- 2. i 3. novembra 2016. godine, na Savetovanju o sprovođenju pregovora o Poglavlju 24 i ulozi Narodne skupštine „Reforma bezbednosnog sektora u kontekstu procesa EU integracija“, u organizaciji Ženevskog centra za demokratsku kontrolu oružanih snaga (DCAF) - Hotel „Premier Akva“, Vrdnik;

- 24. novembra 2016. godine, na obuci za izveštavanje o sprovođenju aktivnosti iz Akcionog plana za ostvarivanje prava nacionalnih manjina u Srbiji, koju je organizovala Kancelarija za ljudska i manjinska prava Vlade - Palata Srbija;

- 25. novembra 2016. godine, na Konferenciji „Sveobuhvatan pristup borbi protiv nasilja prema ženama“, u organizaciji Odbora za ljudska i manjinska prava i ravnopravnost polova i u saradnji sa Zaštitnikom građana, uz podršku Misije OEBS u Srbiji - Mala sala Doma Narodne skupštine, Trg Nikole Pašića 13;

- 25. novembra 2016. godine, na 26. sesiji Igmanske inicijative na temu „Dve decenije diplomatskih odnosa Srbije i Hrvatske – stanje odnosa i otorena pitanja“ - Medija centar, Beograd;

- 25. i 26. novembra 2016. godine, u okviru saradnje sa Odeljenjem za demokratizaciju Misije OEBS u Srbiji, učestovali na Seminaru o upravljanju vanrednim situacijama – Aranđelovac;

- 28. i 29. novembra 2016. godine, na Konferenciji „Nediskriminacija osoba sa invaliditetom u zemljama proširenja EU“, na poziv Evropskog parlamenta – Brisel;

- 5. decembra 2016. godine, nadležna služba Odbora za kulturu i informisanje obezbedila je organizacijama (univerziteti akreditovani u RS i udruženja čiji su ciljevi ostvarivanja slobode izražavanja i zaštita dece), koje zajedno čine jedinstvenog ovlašćenog predlagača za člana Saveta Regulatornog tela za elektronske medije, prostor za održavanje sastanka, radi utvrđivanja zajedničkog predloga dva kanidata - zgrada Narodne skupštine, Kralja Milana 14;

- 8. decembra 2016. godine, prisustvovali sastanku radi konsultacija o načinu rada na studiji izvodljivosti o uređivanju pravnog okvira za sprečavanje sukoba interesa u radu državnih službenika - zgrada Ministarstva državne uprave i lokalne samouprave, Birčaniniva 6;

- 15. decembra 2016. godine, na Konferenciji „Implementacija aktivnosti predviđenih Akcionim planom za Poglavlje 23“ - Zeleni salon u zgradi Narodne skupštine, Kralja Milana 14;

- 15. decembra 2016. godine, prisustvovali prezentaciji monitoring Izveštaja o deci izbeglicama bez pratnje odraslih u Srbiji, u organizaciji Prijatelja dece Srbije;

- decembra 2016. godine, Stručna služba Odbora za obrazovanje, nauku, tehnološki razvoj i informatičko društvo učestvovala je u pripremi odlaska delegacije Narodne skupštine na Međunarodne parlamentarne igre u organizaciji Državne Dume Ruske Federacije u Moskvi;

- od 6. oktobra do 10. novembra 2016. godine, pohađali Kurs „Pisanje predloga zakona i drugih propisa (nomotehnika i pravničko rasuđivanje)“, u organizaciji Programa Ujedinjenih nacija za razvoj u Srbiji (UNDP) a uz podršku Švajcarske agencije za razvoj i saradnju (SDC) – Beograd, Pravni fakultet;

- U cilju stručnog usavršavanja, a u svrhu delotvornijeg i efikasnijeg rada odbora Narodne skupštine, u 2016. godini u saradnji Misije OEBS i Škole nacionalne odbrane Vojne akademije organizovan je „pilot“ – kurs „Skupštinska kontrola i nadzor sektora bezbednosti“, za zaposlene u Službi Narodne skupštine, u trajanju od šest meseci.